《力农三诗 其三》
明代·乌斯道

日出事输作，先日听新令。黾勉田野中，奈此草莱盛。

锄垦知土脉，耕牧识牛性。夕归还读书，聊以俟天命。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。